
UZNESENIE VLÁDY SLOVENSKEJ REPUBLIKY

č. 242
zo 17. mája 2017
k návrhu na príspevok pozostalým po obetiach tragického nešťastia pádu vrtuľníka Ministerstva vnútra SR vo vojenskom priestore letiska v Prešove
	Číslo materiálu:
	20247/2017

	Predkladateľ:
	podpredseda vlády a minister vnútra


Vláda

A. schvaľuje 

A.1. návrh na príspevok pozostalým po obetiach tragického nešťastia pádu vrtuľníka Ministerstva vnútra SR vo vojenskom priestore letiska v Prešove, 

A.2. návrh na uvoľnenie finančných prostriedkov vo výške 66 000 eur z kapitoly Všeobecná pokladničná správa na príspevok pozostalým po obetiach tragického nešťastia pádu vrtuľníka Ministerstva vnútra SR vo vojenskom priestore letiska v Prešove;

B. ukladá 

ministrovi financií 

B.1. uvoľniť z kapitoly Všeobecná pokladničná správa finančné prostriedky vo výške 66 000 eur v prospech kapitoly Ministerstva vnútra SR na účel podľa bodu A.2. tohto uznesenia

do 25. mája 2017

podpredsedovi vlády a ministrovi vnútra  

B.2. zabezpečiť presun finančných prostriedkov uvoľnených podľa bodu B.1. tohto uznesenia pozostalým po obetiach tragického nešťastia pádu vrtuľníka Ministerstva vnútra SR vo vojenskom priestore letiska v Prešove

do 1. júna 2017. 

Vykonajú:
podpredseda vlády a minister vnútra  

minister financií

